**ČETVRTAK (16. 4.), PONEDJELJAK (20. 4.), UTORAK (21. 4)**

**ČETVRTAK (16. 4.)**

**🡪 moja preporuka kako da podijelite posao u ovom „tjednom“ zadatku**

**1. ponavljanje gradiva o filmu**

Prisjetite se filma *Bajka o ribaru i ribici*.

Film *Bajka o ribaru i ribici* pripada vrsti koju nazivamo **animirani film** (dolazi od latinske riječi *animare* = udahnuti dušu). Postoje još dvije vrste filma, a danas ćemo se upoznati s jednom od njih.

**2. gledanje filma**

Na sljedećoj se poveznici nalazi film *Koko i duhovi*. Vjerujem da vam je ime Koko poznato. Zajedno s njim putovali smo u Francusku, šetali po Parizu i penjali se Eiffelovim tornjem.

<https://www.youtube.com/watch?v=gFpCRRsXwiA>

**PONEDJELJAK (20. 4.)**

**3. odgovaranje na pitanja o filmu i prepisivanje plana ploče**

U bilježnice zapišite sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koko i duhovi

- prema romanu Ivana Kušana

- redatelj: Daniel Kušan

**IGRANI FILM 🡪** temelji se na filmskoj priči (može i ne mora biti utemeljena na stvarnom događaju) koju ostvaruju glumci kao filmski likovi

**Filmsku ekipu u igranom filmu čine:** redatelj, scenarist, glumci, scenografi, kostimografi, šminkeri, tonmajstori, majstori za efekte, snimatelji, montažeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorite na sljedeća pitanja (pitanja ne prepisujte, već samo napišite redni broj pitanja i odgovore u svoje bilježnice).

1. Navedi događaje iz filma koji su ti bili:

a) napeti b) neočekivani c) pustolovni d) šaljivi

2. Zašto se film zove Koko i duhovi (objasnite temu filma).

**UTORAK (21. 4.)**

**4. priprema za pisanje druge „školske“ zadaće – sastavka**

- u obliku natuknica opiši lik iz filma koji je na tebe ostavio najsnažniji dojam (bilo koji lik – ne mora biti glavni lik)

- ne piši sastavak (ne pišeš cjelovite rečenice), već natuknice:

- kako izgleda (vanjski izgled) 🡪 glava, kosa, oči, nos, usta, tijelo, ruke, noge, odjeća, obuća

- kako se lik ponaša prema drugima, kako se odnosi prema samom sebi

- kako se lik osjeća

- o čemu razmišlja, što voli, što ne voli

- na koga te podsjeća (s kime bi ga mogao/mogla usporediti (kao, poput, nalik) 🡪 dodaj mu pridjeve u pozitivu, komparativu, superlativu

- svoje odgovore poslat ćeš mi u privatnu poruku na Yammeru do utorka (do 18:30) sati – dakle, trebaš pogledati film, prepisati plan ploče i odgovoriti na dva pitanja, napisati natuknice o liku iz filma

**- ove natuknice će ti poslužiti kao temelj za pisanje sastavka koji će se ocijeniti –** točnu temu napisat ću u srijedu